**சஞ்சய் புகாலியா** ( *Sanjay Pugalia* ) இந்தியாவின் மும்பையில் உள்ள சிஎன்பிசி ஆவாசு என்ற இந்தி செய்தித் தொலைக்காட்சியின் முன்னாள் தலைமை ஆசிரியரும் மற்றும் வணிகப் பத்திரிகையாளரும் ஆவார். அச்சு மற்றும் ஒளிபரப்பு அனுபவசாலியான இவர், ஆஜ் தக், ஏபிபி நியூஸ் ,ஜீ நியூஸ் மற்றும் சிஎன்பிசி ஆவாசு உட்பட பல இந்தி மொழி செய்தித் தொலைக்காட்சிகளில் மூத்த செய்தி இயக்குநராக பணியமர்த்தப்பட்டார். 2021 ஆம் ஆண்டு நிலவரப்படி தி குயின்ட் என்ற செய்தி மற்றும் கருத்து இணையதளத்தின் ஆசிரியர் இயக்குநராக உள்ளார். 

இவர் தற்போது அதானி எண்டர்பிரைசஸ் நிறுவனத்தில் தலைமை-ஊடக முன்முயற்சிகளில் தலைமை நிர்வாக அதிகாரியாகவும் மற்றும் ஆசிரியராகவும் பணிபுரிகிறார். 

இந்தியாவின் ஊடகத்துறை 1990களில் தொடங்கி பல செய்தித் தொலைக்காட்சிகளை உருவாக்கி வருவதால், புகாலியா பல தனியார், சுயாதீனத் தொலைகாட்சிகளின் தலைவராக இருந்து வருகிறார். இவை அனைத்தும் இந்தியாவின் தூர்தர்ஷனுக்கு எதிராக போட்டியிட்டன.  சுதந்திர தொலைக்காட்சி நிறுவனங்கள் இந்தியாவில் இந்தி மொழி இதழியலுக்கு ஆங்கில மொழி இதழியலுக்கு எதிராக போட்டியிடும் ஒரு தளத்தை வழங்கியது. இது இந்த சகாப்தத்தில் இந்திக்கு மாற்றத்தை உருவாக்கியது.

சொந்த வாழ்க்கை
--------------

சஞ்சய் புகாலியா சார்க்கண்டிலுள்ளசாகிப்கஞ்சில் வளர்ந்தார். அங்கு இவரது தந்தை ஒரு தொழிலதிபராக இருந்தார்.  புகாலியா வரலாறு மற்றும் அரசியல் அறிவியலில் பல்கலைக்கழக பட்டங்களைப் பெற்றுள்ளார்.  தனது மாணவப் பருவத்தில் சுரேந்திர பிரதாப் சிங் ஆசிரியராக இருந்து வெளியிட்ட *ரவிவார்* என்ற பத்திரிகையினால் ஈர்க்கப்பட்ட சஞ்சய் அதன் இந்தி மொழி வெளியீடு தன்னை பத்திரிகைத் தொழிலைத் தொடங்க தூண்டியது எனக் கூறுகிரார்.  ஊடக வல்லுநர்களுக்கான அறக்கட்டளையின் நிறுவன உறுப்பினராக இவர் உள்ளார், இது வடிவமைப்பைப் பொருட்படுத்தாமல் அனைத்து தொழில் வல்லுநர்களுக்கான பத்திரிகை சங்கமாகும்.

தொழில்
------

பத்திரிகையாளராக 25 ஆண்டுகளுக்கும் மேலாக, சஞ்சய் புகாலியா அச்சு மற்றும் ஒளிபரப்பு இதழியல் ஆகிய இரண்டிலும் பணியாற்றியுள்ளார். இவர் தி டைம்ஸ் குரூப், *பிசினஸ் ஸ்டாண்டர்ட்*,  ஆஜ் தக்,  ஜீ நியூஸ்,  ஸ்டார் நியூஸ்,  மற்றும் சிஎன்பிசி ஆவாசு ஆகியவற்றில் பணியாற்றியுள்ளார்.  இவர் இந்தி மற்றும் ஆங்கில இதழியல் துறையில் பணியாற்றிய போது, முதன்மையாக இந்தி மொழி பத்திரிகையாளராக இருந்துள்ளார்.

விருதுகள்
---------

* 2010 சூர்யதத்தா தேசிய வாழ்நாள் விருது
* 2010 சிறந்த இந்தி செய்தி நிகழ்ச்சி தொகுப்பாளருக்கான இந்திய செய்தி ஒளிபரப்பு விருது

மேற்கோள்கள்
-----------

1. ↑  "Sanjay Pugalia on The Quint". *TheQuint* (in ஆங்கிலம்). பார்க்கப்பட்ட நாள் 2021-07-23.
2. ↑  "Adani Enterprises appoints Sanjay Pugalia as CEO and editor-in-chief, Media Initiatives". *Financialexpress* (in ஆங்கிலம்). பார்க்கப்பட்ட நாள் 2022-08-24.
3. ↑  "India: Rising competition forces change in TV news treatment". The Telegraph (India). 27 January 2004.
4. ↑  "When Hindi became telegenic". The Indian Express. 27 June 2007.
5. 1 2  "A Scribe to the Core". indiantelevision.com.. பார்த்த நாள்: 25 September 2012.
6. ↑  "Network18". Network18online.com. Archived from the original on 18 March 2013. பார்க்கப்பட்ட நாள் 10 September 2012.
7. ↑  "Founding Members". Foundation for Media Professionals. பார்க்கப்பட்ட நாள் 25 September 2012.
8. 1 2 3 4  Khosla, Mukesh (16 June 2002). "Star reshuffle". *The Sunday Tribune*.. பார்த்த நாள்: 21 September 2012.
9. ↑  "Business time with the PM". 17 January 2005.
10. ↑  "India on course to self reliance in energy". *The Times of India*. 8 September 2010 இம் மூலத்தில் இருந்து 3 January 2013 அன்று. பரணிடப்பட்டது... பார்த்த நாள்: 22 September 2012.
11. ↑  "e4m INBA 2010: Industry honours the contributions of Kalanidhi Maran, Rajdeep Sardesai, G Krishnan, Barkha Dutt, Shazi Zaman, among others". 5 September 2010.
12. ↑  "Network18 bags 5 top honours at INB awards". *IBN live*. 2 September 2010 இம் மூலத்தில் இருந்து 3 January 2013 அன்று. பரணிடப்பட்டது... பார்த்த நாள்: 22 September 2012.